Langkawi

**Langkawi** merupakan daerah kepulauan dalam negeri Kedah Darul Aman, Malaysia. Pulau ini diberi status bebas cukai pada tahun 1987. Kini, pulau yang kaya dengan keindahan semula jadi dan legenda masa silam ini telah menampilkan diri sebagai salah satu daripada destinasi perlancongan yang paling popular di Malaysia. Langkawi merupakan suatu gugusan pulau yang terdiri daripada 99 buah pulau di mana Pulau Langkawi merupakan yang terbesar.

## Asal-usul nama
Nama Langkawi ialah kombinasi antara "Lang" dan "Kawi". "Lang" diambil daripada perkataan bahasa Melayu iaitu *helang*.  Ini dapat dibuktikan dengan keberadaan burung-burung helang yang terbang bertebaran di kebanyakan tempat di Langkawi antaranya kawasan Kilim Geopark, Pulau Singa Besar dan seluruh kepulauan Langkawi. Langkawi juga menjadi habitat kepada sejumlah burung helang merah kawi. Kawi beerti merah hati, ini kerana helang tersebut mempunyai bulu merah hati dan berkepala putih. 

Kawi juga beerti tulisan Kawi, Kawi merujuk kepada sejenis batu iaitu Batu Kawi atau batu kapur batu merah yang digunakan sebagai kapur untuk menandakan barang. Lambakan Batu Kawi juga terdapat banyak di Langkawi. Patung Helang yang terdapat di Dataran Helang jika diteliti, juga dilihat sedang berdiri diatas Batu Kawi

"Kawi" dalam bahasa Sanskrit ialah guli, yang mana ia ditemui sebagai pertemuan bahagian Malaysia. Apabila kedua-dua perkataan digabungkan, ia membentuk perkataan "Helangkawi" yang kemudian menjadi Langkawi. 

Dipercayai bahawa Langkawi mendapat namanya daripada perkataan Langkasuka. Sumber-sumber sejarah tidak banyak tetapi mengikut satu rekod sejarah Dinasti Liang China (500 M) merujuk kerajaan itu sebagai "Langgasu" yang diasaskan pada kurun pertama Masihi.
Rujukan lain dijumpai di dalam buku oleh Tun Mohamed Zahir yang bertajuk *The Legends of Langkawi* yang mana nama tersebut menggabungkan dua perkataan Sanskrit&mdash;"Langka" (keindahan) dan "Wi" (tidak terkira).

## Sejarah

* Kurun ke-15, nama Lung-Ya-Kiou-Yi tercatat di sebuah carta yang dipercayai digunakan oleh Laksamana Cheng Ho ketika melawat Melaka pada tahun 1405.

* Kurun ke-16, pulau terpencil ini diberi pelbagai nama dalam peta zaman itu. Antaranya Langa, Lanka, Lansura, dan Langapura. 

* 1621, Jeneral Augustin De Beaulieu yang berkhidmat dengan Raja Louis XIV di Perancis, menyifatkan Langkawi sebagai Lancahui atau lada sulah. Dia kemudiannya menulis, "Tanahnya subur dengan buah-buahan, beras dan ternakan. Beberapa batang sungai menyediakan sumber air bersih, hutan luas dapat dilihat dan pantainya cantik serta berjuraian dengan teluk dan pulau-pulau kecil sekelilingnya".

* Pulau Langkawi  menjadi milik Great Britain  melalui Perjanjian Bangkok 1909 atau Perjanjian Anglo-Siam 1909. Ralph Spencer Paget, Duta Britain di Siam memainkan peranan penting dalam menyelamat pulau ini daripada terus ditakluk  Siam. Semasa proses rundingan antara Britian dengan Siam, beliau telah memaklumkan kepada Edward Henry Strobel Penasihat Hal Ehwal Luar Negeri Kerajaan Siam, yang mana pihak Britain tetap mahukan Pulau Langkawi menjadi milik Britian. Hasilnya pada 10 Mac 1909 Perjanjian Bangkok 1909 yang ditandatangani memberi hak pulau ini kepada Britain. Dalam Lampiran 1 Protokol Sempadan Yang Dilampirkan Pada Perjanjian Bertarikh 10 Hari Bulan Mac 1909 menyatakan tentang kedudukan langkawi adalah seperti berikut:

"Pulau yang dikenali sebagai Pulau Langkawi bersama dengan pulau-pulau kecil ke selatan selat tengah di antara Pulau Tarutao dengan  Langkawi dan kesemua pulau ke selatan Langkawi akan menjadi kepunyaan Great Britain. Pulau Terutau dan pulau-pulau kecil ke utara selat tengah akan kekal menjadi kepunyaan Siam"   

* Mahathir Mohamad,  Perdana Menteri Malaysia pernah bertugas di Pulau Langkawi sebagai seorang doktor selepas lulus dari Universiti Malaya di Singapura.Sejak itu, beliau ingin mengubah "Sumpah Mahsuri 7 Keturunan" menjadi pulau bebas cukai dan destinasi pelancongan bertaraf dunia.
 
### Mitos dan legenda
Langkawi adalah sebuah nama yang sarat dengan misteri, mitos, dan legenda. Antara kisah legenda yang berkaitan dengan nama tempat di Langkawi termasuklah:

* Gergasi Bertarung
* Pulau Dayang Bunting
* Mahsuri
* Puteri Dayang Sari
* Telani dan Telanai
* Geroda dan Jentayu
* Telaga Tujuh

## Demografi

Hanya 4 pulau dari 99 pulau di langkawi dihuni oleh manusia. Langkawi mempunyai populasi sebanyak 99,000 ribu penduduk dengan Orang melayu merangkumi 90% penduduknya. Lain-lain etnik ialah orang Cina, India,Orang Siam dan expatriate asing. 

Islam adalah agama rasmi dan majoriti di pulau ini. Ia diikuti oleh agama Hindu, Buddha, Kristian dan Sikh. 

## Geografi

Langkawi, sebuah gugusan 99 pulau  yang dipisahkan dari tanah besar Malaysia oleh Selat Melaka, adalah sebuah daerah negeri Kedah di Malaysia Utara dan terletak kira-kira 51 km barat Kedah. Jumlah keluasan di pulau-pulau ini adalah 47.848 hektar. Pulau utama terletak kira-kira 25 km dari utara ke selatan dan sedikit lagi untuk timur dan barat. Kawasan pesisiran pantai terdiri daripada dataran aluvial yang rata dengan batu kapur. Dua pertiga pulau itu didominasi oleh pergunungan, bukit dan tumbuh-tumbuhan semula jadi.

Pembentukan geologi tertua di pulau, Formasi Machinchang, adalah bahagian pertama Asia Tenggara yang bangkit dari dasar laut di zaman Kambrium lebih dari setengah bilion tahun yang lalu. Bahagian tertua pembentukan dapat dilihat di Teluk Datai ke barat laut pulau, di mana tumpahan terdedah terdiri daripada batu pasir (kuarsazit) di bahagian atas dan serpihan dan batu lapis di bahagian bawah urutan. Malah, pendedahan terbaik dari batu-batu Kemboja (541 hingga 485 Ma) di Malaysia adalah Pembentukan Machinchang - yang terdiri daripada pembentukan batu-batu kuarza di Langkawi; korelatif lain yang diketahui, Pembentukan Jerai, tanaman dekat pantai barat Kedah di tanah besar (semenanjung). Secara geologi, semua batu-batu ini terletak di dalam Belt Barat Semenanjung Malaysia, yang dianggap sebagai sebahagian daripada wilayah Sibumasu.

## Politik
Wakil Langkawi di Parlimen Pesekutuan Malaysia

**Dewan Rakyat**

Wakil Langkawi di Dewan Undangan Negeri Kedah
**Dewan Undangan Negeri**

## Iklim
Langkawi menerima taburan hujan tahunan lebih daripada  setahun. Langkawi mempunyai musim kering nyata bermula dari bulan Disember hingga ke Februari manakala musim tengkujuh pula pada bulan Mac sehingga November. Bulan Ogos dikira sebagai bulan paling basah / lembab di Langkawi berikutan penerimaan hujan yang melebihi  secara purata normal.

## Kawasan

### Mukim
Mempunyai 6 mukim iaitu
# Ayer Hangat
# Bohor
# Kedawang
# Ulu Melaka
# Padang Mat Sirat
# Kuah

### Bandar dan pekan

# Bandar Kuah
# Bandar Padang Mat Sirat
# Bandar Padang Lalang
# Pekan Telok Datai

### Pulau
Antara pulau yang terletak dalam gugusan Langkawi;
* Pulau Dayang Bunting
* Pulau Singa Besar
* Pulau Tuba
* Pulau Beras Basah
* Pulau Kentut
* Pulau Burau
* Pulau Gasing
* Pulau Rebak Besar
* Pulau Datai
* Pulau Enggang
* Pulau Intan
* Pulau Langgan
* Pulau Tanjung Dendang
* Pulau Cholong
* Pulau Timun

## Pengangkutan

Pulau langkawi boleh diakses melalui laut dan udara. Jetty Point menghubungkan pulau ini dengan Kuala Perlis di Perlis dan Kuala Kedah di Kuala Kedah. Terdapat juga perkhidmatan feri bermusim (Oktober hingga Jun) ke bandar Satun dan Ko Lipe di Thailand

Selain itu, Lapangan Terbang Antarabangsa Langkawi merupakan salah satu daripada tujuh lapangan terbang antarabangsa di Malaysia dan menghubungkan pulau ini dengan:

## Bandar Berkembar
Langkawi ada dua Bandar kembar :
*  Pulau Kish, Iran.
*  Kota Mataram, Indonesia.
## Lihat juga
* Tempat-tempat menarik di Langkawi

## Rujukan


## Pautan luar
* https://www.lada.gov.my/
* http://www.mplbp.gov.my/ 
*Radio Langkawi
*Destinasi Pelancongan Terbaik Di Langkawi
*Senarai tempat menarik di Pulau Langkawi